O postare pe pagina de socializare a asociaţiei „Voluntari Salvaţi Animalele Baia Mare” arată că pe străzile din municipiu au fost împrăștiate bucăți de cârnați care aveau ace de pescuit în ele, intenția celor care au făcut asta fiind să omoare câinii care ar fi mâncat. Asociația atrage atenția proprietarilor de patrupede să le ţină în lesă şi să îşi anunţe vecinii, dar și să culeagă astfel de bucăţi de cârnaţi dacă le găsesc.

„Cartierul Săsar. Am fost anunţaţi că cineva a împrăştiat cârnaţi cu cuie! Nu vă lăsaţi câinii fără lesă şi verificaţi bine zonele în care vă plimbaţi! Anunţaţi vecinii care au câini! Dacă găsiţi aşa ceva, vă rugăm culegeţi-le”, se arată în postarea asociației

Din fotografiile postate se vede cum în bucăţile de cârnaţi au fost înfipte ace de pescuit.

Purtătorul de cuvânt al IPJ Maramureş, Florina Meteş, a declarat că poliţiştii s-au sesizat în acest caz şi desfăşoară verificări.

Partajează asta:

WhatsApp

Email

Listare

Tweet







Apreciază: Apreciere Încarc...

Similare